**A J Á N L A T K É R É S**

**Tisztelt Ajánlattevő!**

A Városi Intézményellátó Szervezet /Ajánlatkérő/ (3580 Tiszaújváros, Munkácsy M. út 26-28., a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

**Beszerzés megnevezése:**

2012. év novemberi karbantartási anyagbeszerzés

**1. Az ajánlatkérő neve, címe:**

Városi Intézményellátó Szervezet

3580 Tiszaújváros, Munkácsy M. út 26-28.

Tel.: 49/548-300

Fax: 49/340-871

**További információk a következő címen szerezhetők be:**

Városi Intézményellátó Szervezet

Cím: 3580 Tiszaújváros, Munkácsy M. út 26-28.

Kapcsolattartó: Kiss Sándor

Tel.: 49/548-305

Fax: 49/340-871 E-mail cím: kiss \_sandor *@tujvaros.hu*

**2. Az ajánlatkérés tárgya:**

2012. év novemberi karbantartási anyag beszerzés a 3. számú mellékletben meghatározottak szerint.

A beszerzés részei, amelyekre ajánlatot lehet tenni:

**1. rész:** Vízszerelési alkatrészek

**A műszaki/szakmai dokumentáció rendelkezésre bocsátásának módja:**

Műszaki/szakmai dokumentáció jelen beszerzés során nem készült.

**3. A megkötendő szerződés meghatározása:**

Szállítási szerződés a 2012. év novemberi karbantartási anyag szállítása

tárgyában.

**4. A szerződés időtartama vagy a teljesítés határideje:**

A teljesítés határideje: 2012. november 09.

Az ajánlatkérő a teljesítési határidőhöz képest előteljesítést elfogad.

**5. A teljesítés helye, természetbeni helye:** 3580Tiszaújváros, Tisza út 2/A., VISZ karbantartó raktár

**6. Az ellenszolgáltatás teljesítésének feltételei:**

Ajánlatkérő a teljesítésigazolás alapján kiállított számla alapján a szerződésben meghatározott módon és tartalommal való teljesítéstől számított 15 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munkaviszonyban áll (a továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó és Vámhivatal felfüggesztette,
12. aki szerepel a Nemzeti Adó- és Vámhivatal által közzétett végrehajtási eljárás alatti adózók listájában,
13. aki korábban a kizáró okokkal kapcsolatban hamisan nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2012. október 31. 9:00 óra

**9. Az ajánlat benyújtásának helye, módja:**

Városi Intézményellátó Szervezet

3580 Tiszaújváros, Munkácsy M. út 26-28, Titkárság

Az ajánlat postai úton, vagy személyesen munkanapokon 8 és 14 óra között, az ajánlattételi határidő lejártának napján 8 és 9 óra között adható le.

Az ajánlatot zárt borítékban, 1 eredeti példányban kell benyújtani. A borítékon fel kell tüntetni a következő szöveget:

* „2012. év novemberi karbantartási anyag beszerzés”
* *Az ajánlattételi határidő előtt* (2012.október 31. 09:00) *nem bontható fel!*
* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

Városi Intézményellátó Szervezet.

3580 Tiszaújváros, Munkácsy M. út 26-28., Tárgyaló helyiség

2012. október 31. 09:00 óra

**11. Az ajánlatok elbírálásának tervezett időpontja:**

2012. november 02.

**12. Szerződéskötés időpontja:**

2012. november 05.

**13. Műszaki tartalom:**

A karbantartási anyagok megnevezését, a minőségi követelmények és a konkrét mennyiségeket a 3. számú melléklet tartalmazza.

**Ajánlat kizárólag a 3. számú mellékletben meghatározott karbantartási anyagok összességére tehető, azaz az összes felsorolt termék (azaz minden egyes termék) leszállítását vállalni kell! A táblázat kitöltése során kérjük az egységárakat soronként feltüntetni, továbbá az egyes termékekre vonatkozó (az egyes termékekből kért mennyiségek alapján kiszámolt) nettőajánlati értékeket is, valamint a „mindösszesen” nettó ajánlati értéket is megadni.** A táblázat kitöltése során kérjük az egységárakat soronként feltüntetni, továbbá az egyes termékekre vonatkozó (az egyes termékekből kért mennyiségek alapján kiszámolt) nettó ajánlati értékeket is, valamint a „mindösszesen” nettó ajánlati értéket is megadni.

**14. Az elbírálás szempontja: legalacsonyabb összegű ellenszolgáltatás. Az elbírálás szempontja:** legalacsonyabb összegű ellenszolgáltatás

Az ajánlatok értékelése során a „mindösszesen” nettó ajánlati értékek kerülnek összehasonlításra. Az ajánlatok értékelése sorána„mindösszesen” nettó ajánlati értékek kerülnek összehasonlításra.

**15. Különleges előírások: -**

**16. Hiánypótlás lehetősége: *biztosított****/nem biztosított*

*(Igen válasz esetén: Ajánlatkérő a hiánypótlás lehetőségét biztosítja, azonban a hiánypótlás nem eredményezheti az ajánlat elbírálásra kerülő tartalmi elemei (ajánlati ár) módosítását.)*

**17. Kiegészítő tájékoztatás kérés határideje:** 2012. 10. hó 31. nap 09:00 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatáskérésekre vonatkozó válaszát egyidejűleg minden Ajánlattevő részére megküldi.

**18. Egyéb információk:**

18.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

18.2 Ajánlatkérő felhívja Ajánlattevő figyelmét arra, hogy Tiszaújváros Önkormányzata Képviselő-testületének XI/198/2012. 23/Ökth. 12.a-b./ pontja alapján Tiszaújváros Önkormányzata Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan visszterhes szerződésének ( kivéve a közbeszerzési törvény szerint, valamint Tiszaújváros Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseket) a megkötésére, amelyek esetén a fentebb felsorolt szervezetek fizetési kötelezettsége a bruttó 250 E Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

* A szerződés mellékletét képezi a határozat melléklete szerinti nyilatkozat
* A szerződés egy pontjában rögzítésre kerül az alábbi feltétel:

 „A … (szerződő fél) hozzájárul, hogy az önkormányzat Polgármesteri Hivatala/ intézménye/ gazdasági társasága ( a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének Tiszaújváros Önkormányzata adóhatósága, Polgármesteri Hivatala, intézményei és saját tulajdonú gazdasági társaságai felé legkorábbi esedékességű, azonos esedékesség esetén arányosan történő kompenzálásához, illetve beszámításához.

A tartozásmentességre vonatkozóan az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

18.3 Ajánlattevőnek az árajánlatában az egyes tételekhez rendelt egységárakat fix összegű árként kell meghatároznia, amely egységárba beletartozik minden, ami a komplettséghez, a szerződésszerű, és hibátlan teljesítéshez hozzátartozik.

18.4 Ajánlatkérő fenntartja az ajánlatkérés eredménytelenné nyilvánításának jogát.

18.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

Felhívjuk szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2012. év 10. hó 25. nap

Tisztelettel

 \_\_\_\_\_\_\_\_\_\_\_\_\_\_\_\_\_\_\_\_\_

 **a szervezet képviselője**

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat
3. számú melléklet
4. Ajánlati lap